open-index/open-wikipedia-markdown huggingface dataset:
Norges herrelandslag i håndball

**Norges herrelandslag i håndball** er landslaget til Norge i håndball for menn som representerer landet i internasjonale turneringer i herrehåndball og landslagstreneren er  Jonas Wille og landslaget er underlagt av Norges Håndballforbund (NHF).

Norge har to VM-sølv i 2017 og i 2019 og tillegg til EM-bronsen i 2020.

## Mesterskapsresultater
### Olympiske leker

*OL 1972: 9.-plass
*OL 2020 (2021): 7.-plass

### Verdensmesterskap

*VM 1958: 6.-plass
*VM 1961: 7.-plass
*VM 1964: Delt 9.-plass
*VM 1967: Delt 13.-plass
*VM 1970: Delt 13.-plass
*VM 1974: *ikke kvalifisert*
*VM 1993: 13.-plass
*VM 1997: 12.-plass
*VM 1999: 13.-plass
*VM 2001: 14.-plass
*VM 2005: 7.-plass
*VM 2007: 13.-plass
*VM 2009: 9.-plass
*VM 2011: 9.-plass
*VM 2013: *ikke kvalifisert*
*VM 2015: *ikke kvalifisert*
*VM 2017: .-plass
*VM 2019: .-plass
*VM 2021: 6.-plass
*VM 2023: 6.-plass
*VM 2025: 10.-plass

### Verdensmesterskap, lavere nivå

Kilde:

*B-VM 1977: 9.-plass, ikke kvalifisert for VM 1978
*C-VM 1978: 3.-plass, kvalifisert for B-VM 1979
*B-VM 1979: 11.-plass, ikke kvalifisert for OL 1980
*C-VM 1980: 1.-plass, kvalifisert for B-VM 1981
*B-VM 1981: 12.-plass, ikke kvalifisert for VM 1982
*C-VM 1982: 3.-plass, ikke kvalifisert for B-VM 1983
*B-VM 1985: 7.-plass, ikke kvalifisert for VM 1986
*B-VM 1987: 9.-plass, ikke kvalifisert for OL 1988
*B-VM 1989: 13.-plass, ikke kvalifisert for VM 1990
*C-VM 1990: 1.-plass, kvalifisert for B-VM 1992
*B-VM 1992: 1.-plass, kvalifisert for VM 1993

### Europamesterskap

*EM 2000: 8.-plass
*EM 2006: 11.-plass
*EM 2008: 6.-plass
*EM 2010: 7.-plass
*EM 2012: 13.-plass
*EM 2014: 14.-plass
*EM 2016: 4.-plass
*EM 2018: 7.-plass
*EM 2020: .-plass
*EM 2022: 5.-plass
*EM 2024: 9.-plass

## Landslagstrenere

* (1961–1965)
* (1965–1970)
*Thor Ole Rimejorde (1970–1973)
* (1973–1977)
* (1977–1979)
*Per Otto Furuseth (1979–1985)
* (1985–1989)
*Gunnar Pettersen (1989–1994)
* (1994–1997)
* (1997)
* (1998–2001)
*Gunnar Pettersen (2001–2008)
*Robert Hedin (2008–2014)
*Christian Berge (2014–2022)
*Jonas Wille (2022–)

## Tropp
Troppen til EM 2020

## Se også
* Norges kvinnelandslag i håndball
* Norges kvinnelandslag i strandhåndball

## Referanser




## Eksterne lenker

*
Tom Erik Breive

**Tom Erik Breive** (født 18. april 1980 i Steigen i Nordland) er en norsk tidligere fotballspiller. Han spilte i store deler av sin aktive karriere for Skeid som senior- og juniorspiller, med unntak av to år i Oslo Øst. I 2009 gikk han til Sarpsborg 08.

Breive kom tidlig til Oslo der han gikk videregående på Wang Toppidrett. Han kom til Skeid som 16-åring og var blant annet med på Skeids juniorlag da de vant sine NM-triumfer i 1998 og 1999.

Etter 2007-sesongen ble han kåret til årets Skeid-spiller av Skeidoksene. Både Kongsvinger IL Toppfotball og Bodø Glimt viste interesse for midtbanespilleren, men Breive valgte å undertegne en ny kontrakt med Skeid, og spill i 2. divisjon. Han var sentral i Skeids 2008-sesong der klubben vant sin avdeling og rykket opp til Adeccoligaen.

I 2009 ble Breive først leid ut til Sarpsborg 08, før overgangen ble gjort permanent fra januar 2010.Breive var med på Sarpsborg 08-laget som rykket opp til Tippeligaen 2011. For dette ble han blant annet tatt ut på "Årets lag" i 1. divisjon av nettstedet tips.

Breive er lærerutdannet fra Høgskolen i Oslo.

## Referanser


## Eksterne lenker
*
Espen Grina

**Espen Grina** (født 1979) er en tidligere fotballspiller for Skeid og Oslo Øst.  

Han kom til Skeid som juniorspiller, og ble junior-norgesmester for Skeid i 1999. I 2001 gikk han til Oslo Øst, men returnerte til Skeid i 2003. Han bestemte seg for å forlate Skeid etter 2007-sesongen, for å bli spillende trener i Hadeland Fotball. 

Grina har over 100 ordinære kamper for Skeid og drøye 20 mål.

Grina arbeidet som lærer etter fotballkarrieren.

## Referanser


## Eksterne lenker
*
Eskimo (film)

***Eskimo*** er en norsk-dansk romantisk eventyr-drama fra 1930 regissert av George Schnéevoigt. Hovedrollene spilles av Mona Mårtenson og Paul Richter. Den da 14 år gamle Henki Kolstad hadde sin filmdebut.

## Trivia
Hadde det ikke vært for at også Danmark var involvert i produksjonen, ville *Eskimo* blitt regnet å være den første norske lydfilmen. Språket i filmen er norsk.

## Handling
Jack Norton er en gambler, og faren hans låner ham ofte penger for å betale spillegjeld. Til slutt tar farens tålmodighet endelig slutt. Han nekter å låne ut mer penger, og ønsker ikke lenger kjenne Jack som sin sønn. I desperasjon tar Jack en motorbåt, og seiler til sjøs. Han synker, men blir plukket opp av et fiskefartøy på vei til Nordishavet. Kapteinen er en brutal mann, og både han og mannskapet behandler Jack dårlig. Det eneste unntaket er skipsgutten Jimmy, som etter hvert blir nær venn med Jack. Når kapteinen en dag slår Jimmy, kommer Jack ham til unnsetning. Men i konflikten som oppstår blir Jimmy skutt og drept.

Jack orker ikke lenger å være på skipet etter dette, og en natt rømmer han ved å hoppe på et stort isflak. Han blir værende på isflaket i flere dager og netter, før han endelig kommer utslitt frem til Grønland. Han blir vennlig mottatt av eskimoene der, og den unge vakre jenta Ekaluk forelsker seg i ham. Til å begynne med er ikke Jack spesielt interessert i henne, men når han blir syk av skjørbuk og blir tatt vare på av henne, blir han forelsket. Han har tenkt å reise hjem med et handelsskip som har kommet til øya. Men han forstår at han ikke kan klare seg uten Ekaluk, og vurderer derfor å bli værende hos eskimoene.

## Rolleliste
* Mona Mårtenson –  Eukaluk 
* Paul Richter –  Jack Norton 
* Ada Kramm –  Annie 
* Knut Langgaard –  Kapteinen 
* Finn Bernhoft –  Styrmannen 
* Henki Kolstad –  Jimmy, skipsgutten 
* Tryggve Larssen –  Sulurak, far til Eukaluk 
* Haakon Hjelde –  Majrak, en storfanger 
* Adam Poulsen –  Leser prologen (kun stemme)
* Josef Dischner   
* Aud Egede-Nissen –  Luder 
* Rudolf Klein-Rogge –  Mariak 
* Paul Rehkopf   
* Ada Schramm

## Referanser


## Eksterne lenker
*
Haakon Lie (forfatter)

**Haakon Lie** (1884–1970) var en norsk forstmann og forfatter, særlig barnebokforfatter.

## Liv og virke
Han var sønn av bonde, lærer og forfatter John Lie (1846–1916), og tok skogutdanning i Steinkjer i 1904 og ved Norges landbrukshøgskole til 1907. Han arbeidet som amtsskogmester i Romsdal 1908, som skogforvalter og lærer ved Storhove landbruksskole 1910–1918, som skogforvalter i Innherad og styrer for Statens skogskole i Steinkjer 1918–1923 og den lengste yrkesaktive tiden som skogforvalter i Sør-Gudbrandsdal 1923–1947, med base på Lillehammer. 

Lies forstfaglige forfatterskap kom i hans år som lærer, og omfatter titler som *Skogbrukets driftslære* og *Skogens fugler og insekter, lærebok for skogskolene*. Begge kom i flere utgaver. Han skrev også nasjonaløkonomiske pamfletter om *[[skogsaken]]*, og om naturvern:  *Skogens nationaløkonomiske betydning * (1916), *Fjeldskogen* (1925) og *Ormtjernkampen villmark* (1961). I 1950 ble han tildelt Melsom-prisen.

Hans første barnebok var *Ekorngutten* (1928), og han skrev etterhvert 8 barnebøker. Han fikk Kirke- og undervisningsdepartementets premiering for tre av bøkene: *Villmark og villdyr* (1949), *Vegen til eventyret* (1960) og *I villdyrskog* (1961). Lies spesialsjanger var dyrefiksjoner med vekt på presisjon i det naturfaglige, og med en forsiktig personifisering av hovedkarakterene.  

Hans øvrige forfatterskap omfatter romaner, dikt og leilighetsdiktning. Lie vekslet hele livet mellom bokmål og nynorsk, og utga ofte parallellutgaver. Lie var den første som lanserte ideen om Birkebeinerrennet som et historiemotivert skirenn. Dette gjorde han i en avisartikkel i 1930.

Et album med tonesettinger av Haakon Lie sine dikt kom ut i 2005. Albumet het *[[Fivrelddans &ndash; Haakon Lie i ord og tonar]]* og bandet bak var Sugar Plum Fairies fra Fyresdal. Albumet resulterte i mye radiospilling på NRK Telemark og Kulturprisen i Fyresdal i 2006.

## Diskografi
* Erik Bye: *[[Askøyarven vil vi verja: Erik Bye gjester Askøy]]* (1978)
* Sugar Plum Fairies: *[[Fivrelddans &ndash; Haakon Lie i ord og tonar]]* (2005)
* Leif Solberg: *[[Sanger Sylverskatt]]* (2008)
* Buen Kulturverksted: *[[Markensliv &ndash; Dyrsku-visur og salte sogur, bygdevisur og markenspel]]* (2012)
* Veslemøy Solberg & Jon Solberg: *[[Røter (album)|Røter]]* (2014)

## Referanser


## Kilder
* nettbirken.no: ''Birkebeinerrennet blir til ''; publisert 15.3.2007
* Torgeir Fryjordet. «Haakon Lie (1884–1970) : Fyresdøl, forstmann,naturvenn og forfatter». I: *Årbok for Norsk Skogbruksmuseum, nr 14*; 1996 (*Inneholder bibliografi over Haakon Lies forfatterskap, av Morten Haugen)
* [[Tone Birkeland|Birkeland]], [[Gunvor Risa|Risa]], [[Karin Beate Vold|Vold]]. *Norsk barnelitteraturhistorie''. 2. utg. Samlaget, 2005 ISBN 82-521-5933-8
Keve Hjelm

**Karl-Evert «Keve» Hjelm** (1922–2004) var en svensk skuespiller, regissør og teaterpedagog. 

Hjelm vokste opp i Mölnbo i Södertälje kommune. 

Som skuespiller arbeidet han blant annet Dramaten, Stockholms stadsteater, Göteborgs stadsteater, Stadsteatern Norrköping-Linköping og i TV-teatern. I 1989 ble Keve Hjelm utnevnt til Sveriges første professor i skuespillerkunst (scenisk gestaltning), ved Teaterhögskolan i Stockholm. Hans teaterartikler finnes samlet i verket *Dionysos och Apollon – tankar om teater*, red. Hannes Meidal (Carlsons 2004). 

Keve Hjelm mottok O'Neill-stipendiet i 1999.

Hans datter, Åsa-Lena Hjelm, ble også skuespiller.

## Filmografi
* 1999 – *[[Dödsklockan (film)|Dödsklockan]]*
* 1997 – *[[Kung Lear (film)|Kung Lear]]* (TV-film)
* 1991 – *[[Den goda viljan]]* (TV-serie)
* 1991 - *[[Måker (film)|Måker]]*
* 1986 – *[[Hud (film)|Hud]]*
* 1986 – *[[Den frusna leoparden]]*
* 1981 – *[[Babels hus]]* (TV-serie)
* 1975 – *[[Fru Inger til Østråt (film)]]*
* 1973 – *[[Kvartetten som sprängdes]]* (TV-serie)
* 1967 – *[[Roseanna (1967)|Roseanna]]*
* 1963 – *[[Kvarteret Korpen]]*
* 1957 – *[[Aldrig i livet (1957)|Aldrig i livet]]* 
* 1951 – *[[Sköna Helena (film, 1951)|Sköna Helena]]*
* 1950 – *Flicka och hyacinter*
* 1949 – *Gatan*
* 1949 – *Kvinnan som försvann*
* 1947 – *[[Tösen från Stormyrtorpet (film, 1947)|Tösen från Stormyrtorpet]]*
* 1947 – *Rallare*
* 1946 – *När ängarna blommar*  
* 1943 – *[[Natt i hamn]]*
* 1943 – *[[Det spökar - det spökar ...]]*

## Priser (utvalg)
* 1999 – O'Neill-stipendiet 
* 1985 – Svenska Akademiens teaterpris
* 1975 – Svenska Dagbladets Thaliapris

## Referanser


## Eksterne lenker
*
Phung Hang

**Phùng Ngọc Hang** (født 1981) er en norsk musikkartist, kjent som sanger i gruppen Cape. Hun har senere vært soloartist under artistnavnet **Phùng**. Hun har vært programleder for spørreleken *[[Superkviss]]* på NRK Super.

## Karrière
I 2001 var Hang med i TV3-serien *[[Popstars]]* som en del av en kvintett. De dannet gruppen Cape og turnerte i Norge. Hun deltok i Melodi Grand Prix 2006 med artistnavnet Phung med sangen «Shut Up And Kiss Me». 

Hang ble med i organisasjonen MOT tidlig på 2000-tallet, og arbeidet aktivt i forebyggende arbeid mot mobbing. 

Fra 2008 var hun programleder i musikkprogrammet *[[Så gøy]]* på NRK Super, et program bygget på lek med musikk, lyd og dans.

## Bakgrunn
Hang er født på Hamar og vokste opp i Brumunddal. Hennes besteforeldre var fra Kina, men flyttet senere til Vietnam. Familien flyktet fra Sør-Vietnam etter Vietnamkrigen. De kom til Norge og Oslo tidlig på 1970-tallet og flyttet til Brumunddal i 1978. 

Åtte år gammel ble Phung mobbet og trakassert på skolen, og voksne som visste om det maktet ikke å ta tak i problemene. Huset til familien ble angrepet med stein. Det ble satt opp et plankegjerde foran huset, for å forebygge steinkasting. Familien fjernet plankene etter en tid, og kort etter ble en ny stein kastet gjennom vinduet i huset. Hangs far, Ang Ngai Hang, ville konfrontere gjerningsmannen, men ble møtt av en guttegjeng som slo ham helseløs. Først da våknet bygdefolket i Brumunddal. Innvandringsmotstander Arne Myrdal hadde flere ganger vært i bygda hvor han hadde mange tilhørere. Under hans neste besøk ble han møtt av 5&nbsp;000 mennesker som fredelig stilte seg med ryggen til ham. Dette ble et vendepunkt i livet til den norsk-vietnamesiske familien. 

I november 2005 var Phung Hang med i TV-serien *Fremmed i Europa* på NRK1. Hun reiste på denne tiden rundt i Norge og fortalte om sine opplevelser som norsk-vietnameser, og ble portrettert i NRK-programmet.

## Referanser


## Eksterne lenker
* 
*
Steinar Ege

**Steinar Ege** (født 10. april 1972 i Kristiansand) er en norsk håndballmålvakt. Han har spilt på øverste nivå i Norge, Tyskland, Spania og Danmark. Han spilte 262 kamper for det norske landslaget i perioden 1995–2011. 

## Karriere
I Norge spilte Ege for klubbene Greipstad, Øyestad IF, Kristiansand IF, Stavanger IF og Viking HK. Han startet proffkarrieren hos den tyske klubben VfL Gummersbach i 1997. I 1999 gikk han til THW Kiel og deretter tilbake til Gummersbach. I 2002/2003 var Ege en periode på utlån fra Kiel til det spanske toppserielaget CBM Galdar. Etter sesongen 2005/2006, gikk han så fra Gummersbach til danske FCK Håndbold. Da FCK Håndbold ble lagt ned i 2010, fulgte Ege med over til AG København. Der spilte han til klubben gikk konkurs i 2012. Da la han opp. I 2015 gjorde han comeback i THW Kiel.

Ege debuterte på det norske landslaget 4. mars 1995 mot Aserbajdsjan. Fra 22. januar 2011 hadde han rekorden i antall landskamper på Norges herrelandslag i håndball etter at han passerte Jan Thomas Lauritzens 254 landskamper. Ege kunngjorde 29. desember 2011 at hans landslagskarriere er over. Eges rekord på 262 landskamper ble slått av Bjarte Myrhol 3. august 2021. Etter at Ege la opp, er han tilknyttet Norges Håndballforbund som målvakttrener. 

## Meritter
* Tysk mester med THW Kiel i 2000 og 2002
* EHF-cupmester med THW Kiel i 2002
* Champions League-finalist i 2000 
* Kåret til VMs beste keeper i 2005
* Kåret til Norges beste målvakt i 2006
* Kåret til Danmarks beste målvakt 2009

## Referanser


## Eksterne lenker
*
Johan Giertsen

**Johan Randulf Petter Giertsen** (født 15. desember 1957 i Bergen) er en norsk jusprofessor ved Universitetet i Bergen.

Giertsen tok juridisk embetseksamen i 1983, ble dr.jur. i 1997 og professor i 1999, fra 2001 har han i tillegg vært professor II ved Norges Handelshøyskole. Han har tidligere vært medlem av bystyret i Bergen kommune, fylkestinget i Hordaland fylkeskommune og har også vært vararepresentant til Stortinget for Høyre. 

I 2007 gjorde han seg bemerket da han kritiserte granskningen som Fougnerutvalget gjorde av Valla-saken.

Sammen med Høyre-mannen Lars Øy står Giertsen bak nettstedet Poll of polls.

## Bibliografi
**Kontrakter – ytelse og pris (2019)*
**Avtaler* (3. utgave 2014)
**Granskning* (2008)
* *Fusjon og fisjon* (1999)
* *Selskapsfinansierte aksjeerverv. Kan et selskap stille midler til rådighet for erverv av aksjer i selskapet?* (1996)
* *Pliktmessig avhold* (1996)
* *Generasjonsskifte. Kontrakts- og arverettsspørsmål som oppstår når et foretak overføres til livsarving* (1995)

## Eksterne lenker
* 
*  Hjemmeside ved UiB
Ruud Krol

**Rudolf** (kjent som **Ruud** eller **Rudi**) **Jozef Krol** (født 24. mars 1949 i Amsterdam er en tidligere nederlandsk fotballspiller og senere fotballtrener. 

Han la opp i 1986 etter å ha spilt for Ajax Amsterdam, Vancouver Whitecaps, SSC Napoli og AS Cannes. Han spilte også 83 kamper for det . Siden den tid har han trent en rekke forskjellige klubber, og er for tiden trener for den egyptiske storklubben Al-Zamalek.

## Referanser


## Eksterne lenker
*
Amir Abbas Hoveida

**Amir Abbas Hoveida** (født 18. februar 1919, død 7. april 1979) var statsminister i Iran i perioden fra 27.&nbsp;januar 1965 til 7.&nbsp;august 1977.

## Referanser
AC Ajaccio

**Athletic Club Ajaccio**, vanligvis kjent som **AC Ajaccio**, er en fransk fotballklubb stiftet i 1910. Den holder til i byen Ajaccio på Korsika. Hjemmebanen er Stade François Coty, og har en kapasitet på . 

## Spillerstall
Oppdatert 13. oktober 2024.

### Utlånte spillere

## Referanser


## Eksterne lenker
*
Portovenere

**Portovenere** er en kommune i provinsen La Spezia i den italienske regionen Liguria. Kommunen har ca. 4&nbsp;000 innbyggere og omfatter ca. 7 km². Den ligger ca. 12 km. fra byen La Spezia.

Portovenere ble grunnlagt i 50 f.Kr. som *Veneris Portus*. I det 12. århundre kom Portovenere under Republikken Genova. Det ble i denne perioden bygget en festning. Portovenere har to kirker, *San Lorenzo* (bygget 1116-1494) og *San Pietro* (1256–1277). San Pietro er bygget samme sted som en kirke fra det 5. århundre, som igjen ble bygget på restene av et hedensk tempel.

I 1997 ble Portovenere sammen med Cinque Terre tatt opp på UNESCOs liste over verdens kulturarv.

## Referanser


## Eksterne lenker
*
Branislav Ivanović

**Branislav Ivanović** (født 22. februar 1984) er en serbisk tidligere fotballspiller.

Han er en tilpasningsdyktig forsvarsspiller, og opptrer derfor i roller som høyreback, midtstopper og defensiv midtbanespiller. 

Ivanović begynte karrieren i FK Srem før han gikk til OFK Beograd i 2003. Etter tre år i den øverste, serbiske divisjonen signerte han for Lokomotiv Moskva i 2006.

I januar 2008 gikk Ivanović til Chelsea. Det sies at andre klubber som Manchester United, Juventus, AC Milan og Internazionale også var interessert i å få tak i serberen. Ivanović signerte en tre og et halvt års kontrakt med Chelsea 16. januar 2008.

Den 1. februar 2017 meldte Ivanović overgang til den russiske klubben Zenit St. Petersburg på en to og et halvt års kontrakt med opsjon til å forlenge med ytterligere et år, etter en vellykket ni-årig periode med Chelsea. 16. februar 2017 debuterte Ivanović for Zenit i deres 2–0 nederlag borte mot Anderlecht i Europa League.

Den 15. september 2020 bekreftet nyopprykkede West Bromwich Albion at Ivanović signerte en ett-års kontrakt med dem.

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
* 
* Branislav Ivanović
Troitsk (Tsjeljabinsk oblast)

**Troitsk** (russisk: Тро́ицк) er en by i Tsjeljabinsk oblast i Russland. Den ligger ved elva Uj (en sideelv til Tobol), rundt 110&nbsp;kilometer sør for Tsjeljabinsk. Innbyggertall: 83&nbsp;862 (folketelling 2002).

Troitsk er et jernbaneknutepunkt, og fungerer som et forsynings- og handelssenter for gruvedistriktene i sør-Ural. Grensen mellom Russland og Kasakhstan går like sør for Troitsk.

Byen ble grunnlagt av Ivan Nepljujev, Troitsk spilte en betydelig rolle i opprøret til Jemeljan Pugatsjov, som beleiret og inntok byen i 1774.
## Referanser


## Eksterne lenker
*
Morten Bredal-Thorsen

**Morten Bredal-Thorsen** (født 22. januar 1987 i Bardufoss) er en norsk tidligere fotballspiller som var keeper. 

Bredal-Thorsen har tidligere spilt for Finnsnes IL og BOIF. I 2006 var han med Tromsø IL på treningsleir til La Manga. Han signerte en toårskontrakt med Tromsdalen UIL, den 18. januar 2008. I 2012 var han på flere treningsopphold i den engelske klubben Stockport County, men skader ødela for muligheten for proffkontrakt. I 2013 ble han hentet til Alta IF som backup da de kun hadde en keeper tilgjengelig. 

Utenom fotballkarrieren har han studert pedagogikk ved Universitetet i Tromsø. 

## Referanser


## Eksterne lenker
* 
* Profil på TUIL.no
Tsjebarkul

**Tsjebarkul** (russisk: Чебарку́ль) er en by i Tsjeljabinsk oblast i Russland. Den ligger ved bredden av Tsjebarkulsjøen 78&nbsp;km vest for Tsjeljabinsk. Innbyggertall: 47&nbsp;144 (folketelling 2002), 50&nbsp;062 (folketelling 1989).

Byen ble grunnlagt i 1736 som en festning på grensen mellom russiske og basjkirske områder, og den vokste senere til en stor kosakk-stanitsa.  Bystatus ble innvilget i 1951.

## Referanser


## Eksterne lenker
*
Marco Randrianantoanina

**Marco Randrianantoanina** (født 24. august 1983 i Bourg-la-Reine, Frankrike) er en madagassisk fotballspiller. Han spiller venstreback. 

Han spiller for tiden for Chamois Niortais FC i Ligue 2. Tidligere har han spilt for Birmingham City FC, CS Sedan Ardennes, FC Gueugnon og Stade Brestois. Han har også spilt landskamper for Madagaskar og er også storebroren til fotballspilleren Claudio Randrianantoanina. 

Marco Randrianantoanina fikk mye medieoppmerksomhet 18. januar 2008 da han kollapset under en kamp mot den tidligere hjemklubben Sedan. Marco ble straks bragt til sykehus.

## Referanser


## Eksterne lenker
*
Kasli

**Kasli** (russisk: Касли) er en by i Tsjeljabinsk oblast i Russland. Den ligger på østsiden av Uralfjellene, mellom innsjøene Bolsjije og Malje Kasli, Irtjasj, Sungul og Kirety,  138&nbsp;km nordvest for Tsjeljabinsk. Innbyggertall: 19&nbsp;091 (folketelling 2002), 21&nbsp;530 (folketelling 1989).

Byen ble grunnlagt i 1747 som bosetningen *Kaslinskij* (russisk: Каслинский) rundt et støperi. Bystatus ble innvilget i 1942.

## Referanser


## Eksterne lenker
*
Kusa

**Kusa** (russisk: Куса)  er en by i Tsjeljabinsk oblast i Russland. Den ligger ved  samløpet av elvene Kusa og Aj, rundt 180&nbsp;km vest for Tsjeljabinsk. Innbyggertall: 20&nbsp;316 (folketelling 2002), 22&nbsp;606 (folketelling 1989).

Byen ble grunnlagt i 1778. Bystatus ble innvilget i 1943.

## Eksterne lenker
*
Satka

**Satka** (russisk: Сатка) er en by i Tsjeljabinsk oblast i Russland. Den ligger på vestsiden av de sørlige Uralfjellene, ved bredden av elva Satka, 190&nbsp;km fra Tsjeljabinsk. Innbyggertall: 49&nbsp;800 (folketelling 2002).

Satka ble grunnlagt i 1758 som en fabrikk ved en jerngruve.  Den største industrien i byen er utvinning av magnesitt og andre malmer, samt metallurgiske fabrikker for behandling av malmen.
Det er også en liten turistindustri grunnet byens beliggenhet midt i Ural, nær nasjonalparken Zjuratkul. Det er også et historisk minnesmerke ved Porogi, hvor den første hydro-elektriske generatoren i Russland ble installert.

## Referanser


## Eksterne lenker
* OAO Magnezit er byens største bedrift
* Om byen
* Kart over Satka
Korkino

**Korkino** (russisk: Ко́ркино) er en by i Tsjeljabinsk oblast i Russland. Den ligger på østsiden av de sørlige Uralfjellene, 42&nbsp;km sør for Tsjeljabinsk. Innbyggertall: 39&nbsp;400 (2006 est.), 41&nbsp;501 (folketelling 2002), 45&nbsp;198 (folketelling 1989).

Korkino ble grunnlagt som en landsby med samme navn på andre halvdel av 1700-tallet. Den fikk innvilget bystatus i 1942. Korkino er et viktig kullgruvesenter.

## Referanser


## Eksterne lenker
*
Åse Aulie Michelet

**Åse Aulie Michelet** (født 1952 i Oslo) er en norsk forretningskvinne.  Fra 2008 til 2010 var hun konsernsjef i oppdrettsselskapet Marine Harvest. Før det var hun administrerende direktør i GE Healthcare Norge. Michelet er utdannet farmasøyt fra Universitetet i Oslo, og har bakgrunn som forsker fra legemiddelselskapet Nycomed. Hun er konsernsjef i Teres Medical Group.

Michelet fratrådte på styrets ønske sjefsstillingen i Marine Harvest 23. mars 2010 på grunn av en markant lavere driftsmargin enn konkurrerende selskaper. Avgangen kom overraskende på henne og de ansatte i selskapet. Michelet fikk Gabrielsen Prisen 2010 for sin kompetanse og erfaring som daglig leder / styremedlem. Prisen går til kvinner som er gode styrelederkandidater for store, børsnoterte og unoterte foretak. Michelet er nå styreleder i PhotoCure asa og styremedlem i Cermaq asa. I 2018 ble hun også styreleder i Handelshøyskolen BI, som den første kvinnelige styrelederen i stiftelsen på 12 år.

## Referanser


## Eksterne lenker
* ukeavisenledelse.no, 14. mars 2008: Banker børsgutta i ledelse
Hopen (andre betydninger)

**Hopen** kan vise til:

*Hopen – ei øy på Svalbard
*Hopen (Steigen) – ei bygd i Steigen kommune i Nordland
*Hopen (Bodø) – et område i Bodø kommune i Nordland
*Hopen (Vågan) – en fjord i Vågan kommune i Nordland
*Hopen (Osen) – en fjord i Osen kommune i Sør-Trøndelag
*Hopen (Smøla) – administrasjonssentrum i Smøla kommune i Møre og Romsdal
Marcelo Fernan-broen

**Marcelo Fernan-broen** er en ekstradosert skråkabelbro i Metro Cebu i provinsen Cebu på Filippinene. Den løper over Mactansundet og binder sammen øya Cebu med øya Mactan.

Marcelo Fernan-broen ble åpnet i august 1999 for å avhjelpe trafikkflaskehalsen over den eldre Mactan-Mandaue-broen. Den nye broen har en lengde på 1237 meter med et sentralspenn på  185 meter. Den er av de bredeste og lengste broene på Filippinene. Den er oppkalt etter senator Marcelo Fernan, en politisk skikkelse fra Cebu City.

## Referanser
Magellankorset

**Magellankorset** (**Magellan's Cross**) er et stort kors oppstilt av portugisiske og spanske oppdagelsesreisende etter ordre fra Ferdinand Magellan da de ankom øya Cebu på Filippinene i 1521.

Korset huses i et lite kapell rett ved Basilica Minore del Santo Niño i *Magallanes Street*, rett foran rådhuset i Cebu City. Et oppslag forteller at det opprinnelige korset er omgitt av det mye større som er synlig oppstilt midt i kapellet. Dette beskyttelseskorset ble laget for å hindre at pilegrimer og andre besøkende skar av små og store fliser av det indre korset. 

Andre mener at det opprinnelige kort gikk tapt etter Magellans død, og at det senere korset tilkom da spanjolene senere i samme århundre lyktes i å kolonisere øygruppen. 

Magellankorset er et symbol på Cebu City og kapellet er med på byens segl. Det kan også betraktes som et symbol for filippinsk katolisisme. 

## Eksterne lenker

* Bilder og ytterligere informasjon
Glassperlespillet

***Glassperlespillet. Forsøk på en beskrivelse av magister ludi Josef Knechts livsløp samt Knechts efterlatte skrifter*** (tysk: *Das Glasperlenspiel; Versuch einer Lebensbeschreibung des Magister Ludi Josef Knecht samt Knechts hinterlassenen Schriften*) er en dannelsesroman av Hermann Hesse. Den omtales gjerne bare som **Glassperlespillet**.

Ikke noen annen roman brukte Hesse så lang tid på som *Glassperlespillet*. Den ble påbegynt i 1931 og utgitt i Zürich den 18. november 1943. Romanen er Hesses siste verk og blir av mange regnet som hans hovedverk. *Glassperlespillet* var den viktigste årsaken til at Hesse ble tildelt Nobelprisen i litteratur i 1946.

## Handling
Handlingen utspiller seg en gang i fremtiden i det fiktive landet eller provinsen *Kastalien*, der en intellektuell elite driver skoler og universiteter i klosterlignende stil og ånd. Kastalien ligger inne i et større land, men de intellektuelle har trukket seg helt ut av resten av samfunnet. Det store landet får i romanen symbolisere det verdslige, med kriger, maktkamper, politikk og sex, mens Kastalien får symbolisere det intellektuelle og filosofiske.

I Kastalien vier man livet sitt til kunsthistorie, filosofi, språk, litteratur og musikk. Viktigst av alt er «glassperlespillet». Hesse gir bare metaforiske beskrivelser av hvordan dette spillet foregår, men det er et *lingua universalis*, et språk eller spill som binder alle kunstene sammen. Å beherske glassperlespillet er den ultimate prøven i kunnskap og skjønnhetssans, som er det eneste man bruker tid på i Kastalien.

I romanen skildrer Hesse en fremtidig kulturtilstand, der det ikke lenger oppdages eller skapes noe nytt, opprørende eller eventyrlig, og der man bare kan «spille» med det bestående. Flere intellektuelle i første del av det 20. århundre delte frykten for en slik kulturtilstand, og også Thomas Mann  beskriver den i *[[Doktor Faustus]]*.

*Glassperlespillet* er skrevet som en biografi over «Josef Knecht», som leseren får følge fra han som gutt blir tatt opp i en av Kastaliens skoler til han som gammel er *magister ludi*, mester i glassperlespillet, og til slutt dør. Gjennom hele livet filosoferer Knecht over spørsmål om livet, og om livet i Kastalien er den rette veien å gå, og om verden utenfor har noen verdi. Romanen er på mange måter en dannelsesroman.

Romanen tar også opp mange filosofiske emner og spørsmål, som verdien av kunnskap, hva skjønnhet og sannhet er osv. Som mange andre av Hesses romaner, f.eks. *Siddhartha* og *Steppeulven*, er også *Glassperlespillet* preget av buddhistisk filosofi og østerlandske seder; meditasjon og åndelighetsøvelser er en viktig del av kastalianernes liv, og kinesisk litteratur og filosofi er en stor inspirasjon for Josef Knecht.

## Bibliografi
**Das Glasperlenspiel. Versuch einer Lebensbeschreibung des Magister Ludi Josef Knecht samt Knechts hinterlassenen Schriften*. Zürich 1943. Verlag Fretz & Wasmuth
**Glassperlespillet. Forsøk på en beskrivelse av magister ludi Josef Knechts livsløp samt Knechts efterlatte skrifter*. Oslo 1970. Gyldendal Norsk Forlag. Oversatt av Trond Winje.

## Eksterne lenker
Glassperlespillet som e-bok hos nasjonalbiblioteket
Kysjtym

**Kysjtym** (russisk: Кышты́м) er en by i Tsjeljabinsk oblast i Russland. Den ligger på østsiden av de sørlige Uralfjellene, rundt 90&nbsp;km nordvest for Tsjeljabinsk, nær byen Oziorsk. Innbyggertall: 41&nbsp;929 (folketelling 2002).

## Atomulykke
Kysjtym ligger nær det kjernefysiske komplekset Tsjeljabinsk-40, også kjent som «Majak» («varde» på russisk). Her inntraff det den 29. september 1957 en voldsom eksplosjon som involverte tørre nitrat og acetatsalter i en tank med høyradioaktivt avfall. Ulykken forurenset et betydelig området som blant annet omfattet Kysjtym. Eksplosjonen skyldtes en svikt i kjølesystemet til tanken.

Det ble sluppet ut 40&nbsp;PBq med fisjonsprodukter. Cerium-144 og Zirconium-95 (begge relativt kortlivede isotoper med en halveringstid på henholdsvis 285 og 64&nbsp;dager) utgjorde 91&nbsp;% av utslippet. Det var 1&nbsp;PBq med Sr-90, og 13&nbsp;TBq med Cs-137. Den forurensede sonen, som er kalt *East Urals Radioactive Trace* (*EURT*), målte 300&nbsp;x&nbsp;50&nbsp;km, og var forurenset med mer enn 4&nbsp;kBq/m² med Sr-90. Det globale nedfallet av Sr-90 var rundt 2&nbsp;kBq/m². Et område på 17&nbsp;km² var forurenset med rundt 100&nbsp;MBq Sr-90/m².

Det var 270&nbsp;000 innbyggere i området. Masseevakuering ble gjennomført, ettersom den kritiske forurensingen kom fra Sr-90, med en effektiv halveringstid på 10-20 år. Omkring 800&nbsp;km² land ble tatt ut av bruk. 82&nbsp;% av dette området har nå imidlertid blitt tatt i bruk igjen, til skogdrift og jordbruk.

Kysjtym-ulykken ble stort sett skjult av sovjetiske myndigheter frem til 1980, da den sovjetiske biologen Zjores Medvedev avslørte dens eksistens.


Fil:Kyshtym_mountain.jpg|Egoza, et 607-meter høyt fjell ved Kysjtym
Fil:Kyshtym_tower.jpg|Kysjtym radio & TV-tårn
Fil:Kyshtym_view.jpg|Utsikt mot Kysjtym fra en av bruene, med en moske og Sugomakfjellet i bakgrunnen


## Referanser


## Kilder
* Fotogalleri fra Kysjtym
* Kort historie for Kysjtym

## Eksterne lenker
*
Ole Erevik

**Ole Erevik** (født 9. januar 1981 i Stavanger) er en norsk tidligere håndballspiller.  I årene 2001–2017 spilte han 184 kamper for det norske landslaget. Han spilte på Norges lag som tok sølv i VM 2017.

## Karriere
Erevik debuterte i den norske eliteserien for klubben Stavanger Håndball. I 2003 ble han profesjonell i utlandet for den spanske klubben Ademar León, der han var med på å vinne europacupen for cupvinnere i 2005. Han hadde problemer med å spille seg til fast plass på laget, og gikk i 2005 gikk han til ligakonkurrentene Bidasoa Irún. Selv om han i 2007 ble kåret til ligaens beste målvakt, kunne han ikke forhindre at laget rykket ned. Deretter gikk han til den tyske klubben SC Magdeburg Gladiators. I 2008 gikk han til KIF Kolding i Danmark, og han ble seriemester med laget i sesongen 2008/2009. I 2011 gikk han videre til  Aalborg Håndbold der han var til 2015. Fra 2015 til 2017 spilte han for den franske klubben Pays d’Aix UC.

Ole Erevik har deltatt i VM 2005, VM 2007, EM 2008, VM 2009, EM 2010, VM 2011, EM 2012, EM 2014, EM 2016 og VM 2017. I 2017 tok kom Norge på andreplass. På landslaget var han inntil 2012 vanligvis reservemålvakt for Steinar Ege.

Under håndball-VM 2019 var han ekspertkommentator i TV3.

## Referanser


## Eksterne lenker
*
Club Atlético Estudiantes

**Club Atlético Estudiantes** er en argentinsk fotballklubb fra Buenos Aires. Estudiantes ble grunnlagt i 1898, og spiller i Primera B Metropolitana, det tredje øverste nivået i Argentina.
## Eksterne lenker
*
Hans Ernback

**Hans Ernback** (født 27. mars 1942 i Luleå i Norrbottens län, død 19. februar 2013 i Stockholm) var en svensk skuespiller, teaterregissør, dramatiker og bildende kunstner.

Ernback begynte sin karriere hos Sten-Åke Cederhök på *[[Veckans revy]]* i Göteborg. Etter eksamen ved Statens Scenskola 1966 ble han engasjert hos Stockholms Stadsteater. Han slo igjennom med hovedrollen i filmen *Ormen* 1966 og har deretter vært flittig brukt på film og i TV. Blant de mange seriene han har medvirket i  kan nevnes Åke Falcks serie *[[Ett köpmanshus i skärgården]]* i 1972, kriminal-TV-serien *[[Sinkadus (TV-serie)|Sinkadus]]* i 1980 og humorserien *[[Bombardemagnus]]* i 1985. I tjue års tid har han arbeidet som regissør hos Sveriges Radio.

Allerede på 1960-tallet begynte han kontinuerlig å male, og fra 2004 gikk han helt over til et liv som bildende kunstner.
 
## Filmografi (i utvalg)
* *[[Ormen (film, 1966)|Ormen]]* 1966
* *[[Roseanna (1967)|Roseanna]]* (1967) 
* *Fanny Hill* (1968) 
* *Vindingevals* (1968)
* *[[Operation Leo (film)|Operation Leo]]* (1981)
* *[[Sinkadus (TV-serie)|Sinkadus]]* (1980) (TV-serie)
* *Se upp för sjöjungfrur!* (1984)

## Referanser


## Eksterne lenker
*
Cristine Rose

**Cristine Sue Rose** (født 31. januar 1951 i Lynwood i California) er en amerikansk skuespillerinne, med roller fra svært mange amerikanske TV-serier, som *[[Ally McBeal]]*, *[[Chicago Hope]]*, *[[Matlock (TV-serie)|Matlock]]*, *[[Venner for livet]]* og mest nylig i superheltserien *[[Heroes (TV-serie)|Heroes]]*.

## Bakgrunn
### Utdannelse
Cristine Rose har en eksamen fra Stanford University.

## Utvalgt filmografi
* 2006&ndash;2007 – *[[Heroes (TV-serie)|Heroes]]*, (TV-serie 19 episoder foreløpig)
* 2006 – *[[How I Met Your Mother]]*, (TV-serie 2 episoder)
* 2005 – *[[Boston Legal]]*, (TV-serie 1 episode)
* 2004 – **, (TV-serie 1 episode)
* 2002 og 2004 – *[[Venner for livet]]*, (TV-serie 2 episoder)
* 2003 – *[[Two and a Half Men]]*, (TV-serie 1 episode)
* 2003 – *[[7th Heaven]]*, (TV-serie 1 episode)
* 2001 og 2003 – *[[Gilmore Girls]]*, (TV-serie 2 episoder)
* 2001 – *[[Malcolm in the Middle]]*, (TV-serie 1 episode)
* 2001 – *[[Six Feet Under]]*, (TV-serie 1 episode)
* 1999&ndash;2000 – *[[Provindence]]*, (TV-serie 5 episoder)
* 2000 – *[[Days of Our Lives]]*, (TV-serie 1 episode)
* 1999 – *[[Charmed]]*, (TV-serie 5 episoder)
* 1999 – *[[Beverly Hills, 90210]]*, (TV-serie 1 episode)
* 1998 – *[[ER]]*, (TV-serie 1 episode)
* 1997 – *[[Ally McBeal]]*, (TV-serie 1 episode)
* 1997 – *[[Party of Five]]*, (TV-serie 2 episoder)
* 1996 – *[[Chicago Hope]]*, (TV-serie 1 episode)
* 1992&ndash;1996 – *Picket Fences*, (TV-serie 5 episoder)
* 1994 – *Models Inc.*, (TV-serie 2 episoder)
* 1994 – *[[Ellen]]*, (TV-serie 3 episoder)
* 1988 og 1993 – *[[L.A. Law]]*, (TV-serie 2 episoder)
* 1993 – *[[Star Trek: The Next Generation]]*, (TV-serie 3 episoder)
* 1990 – *[[Ferris Bueller]]*, (TV-serie 5 episoder)
* 1990 – *[[Murphy Brown]]*, (TV-serie 1 episode)
* 1989 – *Murder, She Wrote*, (TV-serie 1 episode)
* 1988&ndash;1989 – *TV 101* (TV-serie 3 episoder)
* 1988 – *Moonlighting*, (TV-serie 1 episode)
* 1987 – *[[Matlock (TV-serie)|Matlock]]*, (TV-serie 1 episode)
* 1977 – *The Trial of Lee Harvey Oswald* (tv-film)

## Referanser


## Eksterne lenker
*
Rikspartidag for enhet og styrke

**Rikspartidag for enhet og styrke** var det tyske nazistpartiet NSDAPs 6. rikspartidag. Partikongressen ble gjennomført som en massemønstring i Nürnberg fra 4. til 10. september 1934.  Opprinnelig hadde man ikke noe samlende tema for arrangementet, men det fikk senere betegnelsen «Rikspartidag for enhet og styrke» (*Reichsparteitag der Einheit und Stärke*). Rikspartidagen ble særlig kjent gjennom Leni Riefenstahl skremmende effektfulle propagandafilm *[[Viljens triumf]]*, der hun dokumenterer arrangementet og medlemmenes hyllest av partiføreren og landets rikskansler Adolf Hitler. 

## Program

### Tirsdag 4. september:  Hilsingsdag
* Mottakelse for den internasjonale pressen. Taler: Ernst 'Putzi' Hanfstaengl.
* Pressemottakelse i Kulturhuset (Kulturvereinshaus) Taler: Dr. Otto Dietrich.
* Mottakelse i anledning Hitlers ankomst. Rådhuset. Talere: Borgermester Willy Liebel, Adolf Hitler.

### Onsdag 5. september:  Åpningsdag
* Kongress møte i Luipold-hallen: Talere: Rudolf Hess og Julius Streicher
* Opplesing av Hitlers proklamasjon for partikongressen
* Møte om kultur problemer i Apollo teateret.  Talere: Alfred Rosenberg og Adolf Hitler

### Torsdag 6. september:  Dag for Rikets arbeidstjeneste
* Mønstring av Rikets arbeidstjeneste (*[[Reichsarbeitsdienst]]*). Talere: Konstantin Hierl; Adolf Hitler.
* Kongressmøte i Luitpold hallen. Talere: Robert Ley; Joseph Goebbels; Adolf Wagner.

### Fredag 7. september:  Dag for de politiske organisasjonene
* Mønstring av de politiske organisasjonen på Zeppelinfeltet.  Talere: Robert Ley; Adolf Hitler.
* Kongressmøte i Luitpold hallen.  Talere: Walter Darré. 
* Møte i den nasjonalsosialistiske foreningen for hjelp til krigsofre i kulturhuset Taler: Hanns Oberlindober.

### Lørdag 8. september: Dag for Hitler-ungdommen
* Mønstring av Hitlerungdommen på ungdomsstadion (*[[Hitler-Jugend Stadion]]*). Talere: Baldur von Schirach; Adolf Hitler.
* Møte i kvinneforeningen i Luitpoldhallen Taler: Adolf Hitler
* Møte med arbeidstjeneste-lederne i kulturhuset.  Taler: Konstantin Hierl.

### Søndag 9. september: Dag for SA og SS
* Mønstring av SA og SS på Luitpold-arenaen.  Talere: Adolf Hitler; Viktor Lutze.

### Mandag 10. september: Hærens dag
* Kongress-møte i Luitpold hallen. Taler: Adolf Hitler.

## Film fra Rikspartidagene
:*Se egen artikkel: [[Viljens triumf]]*
Filmskaperen Leni Riefenstahl lagde dette året filmen *[[Viljens triumf]]* (*Reichsparteitag des Willens*). Filmen vant priser under filmfestivalene i Venezia og Paris, og ble vist offentlig i Tyskland helt fram til Det tredje rikes fall i 1945. Filmen kom akkurat på rett tid i tysk mellomkrigstid: Ved å skape et bilde av en sterk leder for et publikum som knyttet Weimar-republikken og Versaillestraktaten til nasjonal ydmykelse, representerte Viljens triumf et ønske om selvrealisering og kamp mot utenlandske krefter som la tøyler på Tyskland.

## Referanser


## Eksterne lenker
* 

* YouTube: Rudolf Hess introduserer Adolf Hitler
* Brightcove.tv: Hitler på Zepperlinfeltet i 1934
Sirajuddin Haqqani

**Sirajuddin Haqqani** også noen ganger kalt for **Siraj Haqqani** (født midt eller sent på 1970-tallet - kanskje i desember 1979) er en militær leder av pashtun-folket som leder Waziri-styrker i kampen mot Afghanistan i perioden 2004-2006. Hans far er Jalaluddin Haqqani, en berømt mujahedin og første militære leder av det protalibanske Haqqani-nettverket i Afghanistan og Pakistan.

## Terrorangrepet mot Serena Hotell

Sirajuddin Haqqani ble kjent i Norge i forbindelse med terrorangrepet mot Serena Hotell 14. januar 2008, der bl.a. den norske journalisten Carsten Thomassen ble drept. Dagen etter angrepet offentliggjorde Afghanistans etterretningstjeneste bilder og navn på personer de hevdet stod bak angrepet. De orienterte også om at det var tre gjerningsmenn, en av dem er arrestert, og at de også har arrestert sjåføren som kjørte angriperne, samt to personer som huset dem. Amrullah Saleh, leder for Afghanistans etterretningstjeneste, sa videre på en pressekonferanse at de mente terrorangrepet var planlagt og kontrollert av personer tilknyttet Mullah Abdullah, en av Siraj Haqqanis samarbeidspartnere. Noen kritiske røster mente at afghanske myndigheter bare brukte angrepet mot Serena Hotell som en ytterligere grunn for å jakte på Sirajuddin Haqqani.

## Attentatet mot Karzai april 2008

Tre måneder etter angrepet på Serena, kom Haqqani igjen i søkelyset, denne gangen etter et attentat mot Afghanistans president Hamid Karzai 27. april 2008. En talsmann for den afghanske etterretningstjenesten sa 1. mai at en av de som ble drept i forbindelse med attentatet mot Karzai, også var koblet til angrepet mot Kabul Serena Hotell i januar 2008. Humayun var sjåføren til terroristene som angrep hotellet. Humayun hadde også forbindelser til Haqqani, som en mente stod bak angrepet mot Serena Hotell.

## Referanser
I Get a Kick Out of You

«**I Get a Kick Out of You**» er en sang av Cole Porter, originalt spilt i *[[Anything Goes]]* (1934).  

Først sunget av Ethel Merman, men har også blitt sunget av artister inkludert Frank Sinatra, Billie Holiday, Marlene Dietrich, Cesare Siepi, Dinah Washington, Bobby Short, Louis Armstrong, Ella Fitzgerald, Mary Martin, Anita O`Day, Rosemary Clooney, Django Reinhardt, Gary Shearston, Jamie Cullum, The Living End, Dolly Parton, Joan Morris, og Lisa Ekdahl.
ECall

**eCall** er et europeisk nødanropssystem som skal sikre hurtig bistand ved trafikkulykker. Ved ulykke skal kjøretøyet automatisk ringe opp alarmsentral, taleforbindelse opprettes og opplysninger om kjøretøyets posisjon med mer formidles til alarmsentralen. Det er også mulig å utløse eCall manuelt ved å trykke på en SOS-knapp inne i bilen.  

eCall er påbudt i alle biler og lette varebiler som er typegodkjent etter 31.mars 2018. 

## Liknende systemer
General Motors har et liknende system, OnStar. Systemet ble introdusert på noen Cadillac-modeller fra 1997. 

## Norge
Norge har sluttet seg til eCall ved å undertegne en uforpliktende *memorandum of understanding* juni 2006. Nasjonalt kompetansesenter for helsetjenestens kommunikasjonsberedskap (KoKom) har på oppdrag fra Sosial- og helsedirektoratet utarbeidet en rapport om eCall. Transportøkonomisk institutt har anslått at antall trafikkdrepte ventes gå ned med 4 % hvis eCall gjennomføres (KoKom-rapporten side 9). I Norge skal 110-sentralene være mottakssentral for eCall-anrop.

## Kilder
* eCall – langsom marsj mot raskere hjelp, Samferdsel 10/2007 (utgitt av Transportøkonomisk institutt])
* Datatilsynet om eCall og personvern

## Referanser

## Eksterne lenker
*
Gunvor Risa

**Gunvor Risa** (født 1943) er en norsk litteraturviter og tidligere førsteamanuensis i norsk ved Universitetet i Stavanger med barnelitteratur som spesialområde.

Hun er cand.philol. fra Universitetet i Bergen 1971 på en avhandling om Rasmus Løland, og har arbeidet i Stavanger siden 1993. 

## Bibliografi i utvalg
* *Barnelitteratur, sjangrar og teksttypar*. Sammen med Ingeborg Mjør. Cappelen, 2000 og 2006. ISBN 978-82-02-25856-6
* *Norsk barnelitteraturhistorie*. Sammen med Tone Birkeland og Karin Beate Vold. Samlaget, 1997, 2005 og 2018. ISBN 9788252159332 (3. utg.)
* Medforfatter i *Tormod Haugen : en artikkelsamling*. Gyldendal, 1995
* *Litteratur for barn : artiklar om barns bøker og lesing*. Redigert sammen med Tone Birkeland. Cappelen, 1990. ISBN 82-02-12663-0
* Medforfatter i *Halldis Moren Vesaas, festskrift til 80-årsdagen 18. november 1987*. Aschehoug, 1987
* Medforfatter i *Den norske barnelitteraturen gjennom 200 år*. Cappelen, 1981. ISBN 82-02-01905-2
* *Mellom boka og barnet*. redigert sammen med Eldbjørg Fosseng, Ruth Jenssen, Gunvor Risa. NKI-forlaget, 1979. ISBN 82-562-0774-4
* Artikkelen «Rasmus Løland: Paa sjølvstyr». I: *Norsk Litterær Årbok*, 1975

## Referanser
Frank Løke

**Frank Løke** (født 1980) er en norsk tidligere håndballspiller og TV-personlighet. Han var strekspiller og spilte sist for Runar Håndball i eliteserien.

Han deltok i TV 2-realityserien ''Farmen kjendis'' i 2017. I 2018 deltok han i ''Skal vi danse'', men ble etter en helhetsvurdering fra TV2 tatt ut av programmet etter han opptrådte i en borat-drakt. Da ble det også klart at han ikke fikk delta i *Kjendis søker kjæreste*, en annen TV 2-produksjon som skulle komme høsten 2013.

I 2023 vant han, sammen med Rikke Isaksen, *[[71° nord|71° nord – Team]]* på TVNorge.

## Biografi
Løke begynte karrieren i Idrettslaget Runar i Sandefjord. I 1999 og 2002 ble han norgesmester med klubben. I 2003 gikk han til den tyske klubben SV Post Schwerin, der han scoret over 200 mål i sin første sesong. Klubben rykket opp, men Løke forlot klubben til fordel for den danske klubben FCK Håndbold. Han hadde kontrakt med den tyske storklubben SG Flensburg-Handewitt, som blant andre Johnny Jensen spilte i. Fra 2005 til 2007 var han utlånt til den sveitsiske klubben Grasshopper-Club Zürich. Han ble i 2007 utlånt til ZMC Amicitia Zürich som i 2008 kjøpte han fri fra kontrakten med SG Flensburg-Handewitt og inngikk en toårskontrakt med Løke. I 2009 gikk han til RK Zagreb etter først også å ha skrevet kontrakt med danske Skjern Håndbold. EHF ila Løke en bot på 10000 euro og suspenderte han fra internasjonale klubbkamper i ni måneder for å ha skrevet kontrakt med to klubber, noe som er brudd på forbundets regelverk. I 2010 ble han utleid fra RK Zagreb til TuS N-Lübbecke som spiller i tysk Bundesliga. Han debuterte for klubben 17. februar 2010. i 2015 kom Løke tilbake til Norge der han spilte for Drammen Håndballklubb en halv sesong. Fra 2016 har han kontrakt med Runar Håndball. Han gav seg med håndballen i 2016.

Frank Løke debuterte på landslaget 6. januar 2001 og har spilt 167 landskamper for Norge. Han var en av lagets sentrale spillere under EM 2008 der han ble kåret til beste strekspiller. Han deltok også i VM 2005,  EM 2006,  VM 2007, VM 2009 og EM 2010. 

Han besteg Mount Everest i 2021 og 2024, og K2 i 2022. 

Frank er storebror til Heidi og Lise Løke.

## Referanser


## Eksterne lenker
* 
* 
*
Matthew Bennett

**Matthew Bennett** (født 9. april 1968 i Toronto, Ontario) er en canadisk skuespiller. Han er bl.a. kjent for sin rolle som «Aaron Doral, en Cylon» i science fiction-serien *[[Battlestar Galactica (2004)|Battlestar Galactica]]*.

## Bakgrunn
### Familie
Han er gift med skuespillerinnen Brittaney Edgell, som er best kjent for hennes roller i serier som *Highlander*, *Forever Knight* og *Earth: Final Conflict*. Paret bor i Vancouver, men Matthew arbeider også i Toronto.

## Skuespillerkarriere
### Teater og film
20 år gammel flyttet han til Vancouver for å forsøke en skuespiller-karriere. Han studerte ved en teaterskole i to år, og etter det spilte han i tv-serier som *[[The X-Files]]* og *The Commish* og filmer som *A Killer Among Friends*, *Anything for Love* og *Relentless: Mind of a Killer*. 

Matthew er best kjent for sin rolle som Detective Len Harper i det canadiske politi-dramaet *[[Cold Squad]]*, der han bl.a spiller sammen med Tahmoh Penikett og Michael Hogan (som han senere spilte sammen med i *[[Battlestar Galactica (2004)|Battlestar Galactica]]*). Etter det har han spilt rollen som Lieutenant James Calley i serien *Total Recall 2070* og filmen fra 1998 med samme navn. Han har også spilt i flere andre tv-serier som *[[Stargate SG-1]]*, *The Peacemakers*, *Da Vinci's Inquest*, *Criminal Minds* og *At the Hotel*.

### Battlestar Galactica
I 2003 ble tv-serien fra 1970-tallet, *[[Battlestar Galactica (1978)|Battlestar Galactica]]* brakt tilbake til live, selv om det i første omgang var i form av en tre timer lang miniserie. Bennett spilte rollen som Aaron Doral/Cylon nr 5. Miniserien ble etter hvert en pilot for den nye science fiction-serien *[[Battlestar Galactica (2004)|Battlestar Galactica]]*, som kom til å vare i fire sesonger. Bennetts rollefigurer dukker opp gjennom alle fire. *Battlestar Galactica* ble filmet for det meste i Vancouver, Canada.

## Priser og nominasjoner
**Leo Awards**
* 1998 – Nominert – Dramatic Series: Best Supporting Performance by a Male – *Cold Squad*

## Utvalgt filmografi
*Listen under er ikke komplett.*

* 2007 – *M.V.P.*, (tv-serie 6 episoder)
* 2004&ndash;2007 – *[[Battlestar Galactica (2004)|Battlestar Galactica]]* (tv-serie)
* 2000&ndash;2006 – *[[Stargate SG-1]]*, (tv-serie 3 episoder)
* 2004&ndash;2005 – *Cold Squad* (tv-serie 41 episoder)
* 2004 – *[[Andromeda (TV-serie)|Andromeda]]*, (tv-serie 1 episode)
* 2003 – *Battlestar Galactica* (mini-serie)
* 2000&ndash;2001 – *Da Vinci's Inquest*, (tv-serie 2 episoder)
* 1999 – *Sirens*, (tv-film)
* 1999 – *Total Recall 2070*, (tv-serie 20 episoder)
* 1997 – *Time to Say Goodbye?*
* 1994 – *[[The X-Files]]*, (tv-serie 1 episode)
* 1991 – *Street Justice*, (tv-serie 2 episoder)

## Referanser


## Eksterne lenker
* Matthew Bennett official website
* 
* Matthew Bennett interview